NAD Electronics
Η NAD Electronics αποτελεί εταιρεία οικιακών ηλεκτρονικών προϊόντων hi-fi, ενισχυτών, κτλ. H ονομασία NAD αποτελεί σύντμηση του New Acoustic Dimension.

Η εταιρεία ιδρύθηκε στο Λονδίνο, το 1972 από τον Dr. Martin L. Borish (1927-2017), έναν ηλεκτρολόγο μηχανικό με διδακτορικό (PhD) στη φυσική. Το πιο γνωστό της προΪόν περί τα τέλη του 1970 ήταν ο ολοκληρωμένος ενισχυτής NAD 3020, σχεδιασμένος από το Nορβηγό Bjørn Erik Edvardsen (1945-2018), ο οποίος εθεωρείτο σπουδαίος από πολλά βρετανικά περιοδικά.

Η φιλοσοφία της NAD περιλαμβάνει προϊόντα με χρήσιμα, γνήσια χαρακτηριστικά, αισθητικά κατώτερης σχεδίασης, ως προς άλλους ανταγωνιστές. Η NAD ήταν από τις πρώτες εταιρείες audio που κατέφυγε σε outsource των κατασκευαστικών της διαδικασιών στην Άπω Ανατολή.

Η NAD αποκτήθηκε το 1991 από τη Δανέζικη φίρμα AudioNord και ακολούθως, το 1999, πουλήθηκε στο Lenbrook Group of Pickering, με έδρα το Οντάριο του Καναδά.

Σχεδίαση ηλεκτρικής τροφοδοσίας 

Η NAD εστιάζεται στην ιδέα της ενεργούς ισχύος ("effective power"), ώστε η παρεχόμενη ενίσχυση να διαθέτει ικανό περιθώριο (headroom), γεγονός που σημαίνει ότι μπορεί να αποδίδει εκρήξεις δυναμικής ισχύος πολύ πάνω από την ονομαστική τιμή RMS ισχύος. Tο κλειδί για το συγκεκριμένο χαρακτηριστικό είναι η χρήση ευέλικτης ηλεκτρικής τροφοδοσίας, που αποθηκεύει σημαντική ισχύ /ρεύμα, για ταχεία αποδέσμευση σε στιγμές υψηλών απαιτήσεων. Διάφορες εκδοχές της συγκεκριμένης σχεδίασης με διαφορετικές ονομασίες συναντώνται σε διαφορετικές εποχές, όπως π.χ. Power Envelope και πρόσφατα PowerDrive.

Επιπρόσθετα οφέλη από τη συγκεκριμένη προσέγγιση περιλαμβάνουν το γεγονός ότι οι ενισχυτές που χρησιμοποιούν τη συγκεκριμένη τεχνολογία μπορούν επίσης να χειριστούν πολύπλοκα, πραγματικά, χαμηλής εμπέδησης ηχεία, καθώς επίσης ότι η κυκλωματική τους σχεδίαση απαιτεί λιγότερη ψύξη, διατηρώντας την ικανότητα χειρισμού πολύπλοκων χαμηλών φορτίων έως και 2 ohms.

Πολλές τεχνικές λύσεις προτάθηκαν από τον θρυλικό μηχανικό Bjorn Erik Edwardsen, ο οποίος έγινε το "πρόσωπο της μάρκας", που αντικατοπτρίζεται στην ένδειξη " BEE " ορισμένων μοντέλων της εταιρείας, για παράδειγμα, NAD C315BEE:

«PowerDrive» 
Ένα ιδιαίτερο χαρακτηριστικό του ενισχυτή ισχύος NAD 314 είναι η τεχνολογία Powerdrive (τάξης G), η οποία χρησιμοποιεί δύο διαφορετικές γραμμές τροφοδοσίας. Η υψηλότερης τάσης τροφοδοσία  συνδέεται με το στάδιο εξόδου του ενισχυτή, μόνον όταν το ενισχυμένο σήμα φτάσει σε ένα ορισμένο επίπεδο κατωφλίου, βελτιώνοντας έτσι την απόδοση μέσω της μείωσης της ισχύος που χάνεται από τα τρανζίστορ εξόδου του ενισχυτή. Επιπρόσθετα πλεονεκτήματα της τεχνολογίας αυτής, είναι ότι ο ενισχυτής μπορεί να λειτουργήσει και με συστήματα ηχείων χαμηλότερης εμπέδησης.

«Soft-Clipping» 
Δεδομένου ότι το επίπεδο εξόδου ενός ενισχυτή δεν μπορεί να υπερβεί την τάση τροφοδοσίας, το σήμα εισόδου σε υψηλά επίπεδα μπορεί να προκαλέσει ψαλιδισμό. Για να αποφευχθεί αυτό, ορισμένα μοντέλα χρησιμοποιούν το σχήμα " Soft-Clipping ", το οποίο διακόπτει "απαλά"  την είσοδο του ενισχυτή ισχύος, όταν φτάσει σε τάση 1 volt , η οποία μειώνει τον κίνδυνο ζημιάς των ηχείων, καθώς επίσης βελτιώνει τις παραμέτρους του σήματος εξόδου, σε σύγκριση με το ψαλιδισμένο σήμα εξόδου του ενισχυτή.

«DirectDigital™»  
Η πρώτη παγκοσμίως τεχνολογία ψηφιακών ενισχυτών κλειστού βρόχου, ουσιαστικά αποτελεί ένα μετατροπέα DAC που ελέγχεται από ηλεκτρονικό υπολογιστή, συγκρίνει την έξοδο με την είσοδο εκτελώντας διορθώσεις κάθε 10 nsec. Αυτό, μειώνει το πλήθος των μετατροπών του σήματος, με αντιληπτές επιπτώσεις στην τελική ηχητική ποιότητα.

«HybridDigital™»  
Αναμιγνύει ψηφιακή και αναλογική τεχνολογία.

Τεχνολογία NAD και Bluesound 
Δύο προϊόντα Bluesound, τα Pulse και PowerNode, διαθέτουν την τεχνολογία direct digital της NAD.
Eπίσης, η τεχνολογία BluOS ολοκληρώνεται στην τελευταία γενιά οπτικοακουστικών δεκτών, όπως ο NAD 758v3 και ο NAD 777v3.

Aναφορές

Eξωτερικοί δεσμοί 

 NAD website
 Bluesound website

Επιχειρήσεις του Καναδά
Επιχειρήσεις του Ηνωμένου Βασιλείου